Наведвальнікам бібліятэкі ў гэты дзень была прадстаўлена магчымасць зазірнуць у мінулае і пазнаёміцца з гісторыяй узнікнення беларускага кнігадрукавання, дакрануцца да цікавых фактаў з біяграфіі выдатных постацяў, што праславілі свой народ бессмяротнымі тварэннямі. Адчуць атмасферу скарынаўскай эпохі юным чытачам дапамог і той факт, што дзеці самі спрабавалі рабіць пёры, падобныя на тыя, якімі калісьці карыстаўся вядомы асветнік, і намаляваць імі друкарскі знак Скарыны. Прэзентацыя “Сем цудаў Беларусі”, віктарына “Назаві слова”, “Кніжная кладавая”, выстава “Ля вытокаў беларускай пісьменнасці”, якімі суправаджалася мерапрыемства, таксама выклікалі масу эмоцый і разважанняў.